Jūlija Djomina

Jūlija Djomina (; dzimusi  Sverdlovskā) ir Krievijas starptautiskā lielmeistare šahā (1991).

 Biogrāfija 
No 1980. gadu beigām līdz 2000. gadu sākumam bijusi viena no vadošajām Krievijas šahistēm. 1988. gadā uzvarējusi PSRS sieviešu šaha čempionātā. 1995. gadā Elistā un 1999. gadā Maskavā uzvarējusi Krievijas sieviešu šaha čempionātos. 2001. gada Krievijas sieviešu šaha čempionātā dalījusi 2.-3. vietu (uzvarējusi Olga Zimina), bet 2003. gada Krievijas sieviešu šaha čempionātā izcīnījusi bronzas medaļu.Slavina Wins 53rd Russian Women`s Championship 2008. gadā Sanktpēterburgā dalījusi 1. vietu Ludmilas Rudenko memoriālā.

Trīs reizes (1990, 1991, 1993) piedalījusies Pasaules sieviešu šaha čempiones nosaukuma izcīņas cikla starpzonu turnīros, kuros lielāko panākumu guvusi 1990. gadā Kualalumpurā, kad kopā ar Annu Ahšarumovu dalījusi 5.-6. vietu.1990 Genting Interzonal Tournament 2000. gadā Ņūdelī piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā uzvarējusi Zahiru El Gabi, 2. kārtā uzvarējusi Maricu Arribasu Robainu, bet 3. kārtā zaudējusi Pena Džaocjiņai.2000 FIDE Knockout Matches

Pārstāvējusi Krievijas komandu lielākajos komandu šaha turnīros:
 Pasaules šaha olimpiādēs piedalījusies 2 reizes (1992, 1998);OlimpBase :: Women's Chess Olympiads :: Yulia Demina
 Eiropas komandu šaha čempionātos piedalījusies 2 reizes (1992, 1999).OlimpBase :: European Women's Team Chess Championship :: Yulia Demina

Par panākumiem turnīros FIDE 1988. gadā Djominai piešķīra starptautiskās meistares (WIM), bet 1991. gadā - starptautiskās lielmeistares (WGM) nosaukumu. 2007. gadā kļuvusi par FIDE arbitru.

Kopš 2011. gada šaha turnīros piedalās reti.

 Atsauces 

 Ārējās saites 

Kategorija:1969. gadā dzimušie
Kategorija:Sverdlovskas apgabalā dzimušie
Kategorija:Krievijas šahisti
Kategorija:PSRS šahisti